# Beniarjó

### De Viquipèdia

Beniarjó
Localització

Municipi de la Safor
Estat • CCAA • Província • Comarca • Mancomunitat
• Partit judicial
Espanya
Comunitat Valenciana
Província de València
Safor
Manc. de la Safor
Gandia
Gentilici | Beniaroter, beniarjotera
Predom. ling. | Valencià
Superfície | 2,80 km²
Altitud | 48 m
Població (2006) • Densitat | 1,550 hab. 0,55 hab/km²
Coordenades | 38° 55′ 58″ N 0° 11′ 16″ O Coordenades: 38° 55′ 58″ N 0° 11′ 16″ O
Distàncies | 72,6 km. de València 5,6 km. de Gandia
Sistema polític Nuclis Ajuntament • Alcalde: | 1 5 PP, 3 PSPV i 1 BNV Salvador Enguix Morant (PP)
Codi postal | `46722`

Beniarjó és una població de la comarca de la Safor.

## [edita] Història

Tingué el seu origen en una alqueria musulmana que depenia del castell de Bairén. En el segle XII apareix documentada com a Benizerjó. Jaume I va donar-la el 1247 a Roman Castellà, passant posteriorment a ser propietat de la família March i per tant integrar-se en el ducat de Gandia. El 1425 Ausiàs March, natural d'ací, encara que els gandians en disputen l'honor, va assolir del rei Alfons el Magnànim la concessió del mer i mixt imperi i la plena jurisdicció criminal, privilegi que havia obtingut amb anterioritat Pere March, pare del poeta. La seua primitiva parròquia, amb culte a sant Marc, depenia de Gandia, el 1535 s’independitzà juntament amb Almoines (separada el 1574) i Pardines que romangueren com a annexes. Fins el moment de l’expulsió --1609--, en què hi havia 160 famílies, fou lloc de moriscos. En l'època del conreu del canyamel, Beniarjó fou un centre important. El palau dels March va passar posteriorment a la casa de Medinaceli, que va desmantellar-lo i va vendre els seus materials. Per altra banda, la capella de sant Marc, que després de l'erecció de la nova església dedicada a sant Joan Baptista havia quedat com ermita annexa al palau senyorial, ha estat destruïda en època recent.

## [edita] Demografia i economia

A mitjan segle XIX, comptava aproximadament amb 457 habitants, que conreaven principalment la seda. En el cens de 2002 s’hi enregistraren 1.288 persones, de gentilici beniarjoters. Un 78,9% dels habitants declarà saber parlar valencià en el cens de l'any 2001.

El principal sector econòmic és l’agricultura, sobretot el cultiu de tarongers; a més a més, existeixen petites empreses que han afavorit l’augment demogràfic.

## [edita] Geografia

El terme – 2,8 km2—, solcat pel riu Serpis, està absolutament cobert de tarongers.

## [edita] Edificis d'interès

El nucli urbà és tortuós i forma petites places. Del seu patrimoni es pot destacar:

- Ajuntament. Segle XIX.
- Església de sant Joan Baptista. Dels seixanta del segle XX, aixecada sobre l’anterior de la que es conserven algunes obres d’art.
- Vestigis de la que fou casa senyorial dels March.
- Cisterna i aljub que abastien d’aigua el palau. Recentment restaurades.

## [edita] Festes i gastronomia

El 25 d'abril s’hi celebren les festes en honor de sant Marc en què es ballen les danses conegudes com el Ball de la Bandera i les Caixes de sant Marc, ambdues amb origen la Florència del segle XV. Uns dels altres atractius que oferta Beniarjó són el Premi anual de Poesia “Senyoriu d’Ausiàs March” i el Festival Internacional de Música i Dansa tradicional, ambdós es celebren cap a finals d’abril, i el festival internacional de Música i Dansa de Beniarjó la segona quinzena d’agost amb la participació de grups d’Amèrica, Àsia, Europa i Àfrica. Són festes de renom a la comarca les que es celebren el tercer diumenge de maig en honor a la Mare de Déu dels Desemparats.

La gastronomia es basa en els arrossos, també hi destaca la cassola de bonítol al forn. Quant als dolços, els típics de Nadal.

## [edita] Política

L'ajuntament està en poder del PP que en les municipals de 2007 hi obtingué 5 regidors; el PSOE en tragué 3 i el Bloc 1. L'alcalde d'esta població a estat nomenat diputat provincial pel partit judicial de Gandia.

## [edita] Enllaços externs

- País Valencià, poble a poble, comarca a comarca, de Paco González Ramírez, d'on se n'ha tret informació amb el seu consentiment.
- Secció "Poble a poble" del Diari Parlem, d'on s'ha extret informació amb consentiment de l'autor.
- Institut Valencià d'Estadística.
- Portal de la Direcció General d'Administració Local de la Generalitat.

| Aquest article sobre el País Valencià és un esborrany i possiblement li cal una expansió substancial o una bona reestructuració del seu contingut. Per això, podeu ajudar la Viquipèdia expandint l'article i millorant-hi la qualitat traduint d'altres Viquipèdies, posant textos amb el permís de l'autor o extraient-ne informació.

Obtingut de "http://ca.wikipedia.org../../../b/e/n/Beniarj%C3%B3.html"

Categories: Viquipèdia:Esborranys del País Valencià | Safor

##### Views

- Article
- Discussió
- Revisió actual

##### Cerca

##### En altres llengües

- English
- Español
- Italiano
- Nederlands
- Português